Pippie se veloorplanting ‘n suksesPippie se ouers, Erwin en Anice Kruger, kyk na 'n selfoonfoto van hoe hul dogtertjie se nuwe vel gegroei het. Foto: Suna Venter Pippie het verlede week ‘n veloorplanting gekry na sy verlede jaar derdegraadse brandwonde oor 80% van haar lyf opgedoen het. Dr. Ridwan Mia het gisteraand gesê die operasie was ŉ sukses en dat sy nou stelselmatig wakker gemaak sal word. Pippie se ouers, Erwin en Anice Kruger, was in ekstase toe hul gisteraand ŉ selfoonfoto gewys is van hoe die nuwe vel gegroei het. Anice het op Facebook geskryf: “Pips lyk awesome en dis nader aan 95 persent… Whoohooo pappa Vader dis so so awesome.” Pippie se nuwe gekweekte vel het van die VSA in Suid-Afrika aangekom voor sy die veloorplanting gekry het. Volgens berigte is Pippie die eerste persoon in Suid-Afrika om die operasie te kry. Die vel is uit dele van Pippie se vel gekweek en moes binne 24uur oorgeplant word.